
Text rozhodnutia
Súd: Krajský súd Košice Spisová značka: 2Sd/58/2013 Identifikačné číslo súdneho spisu: 7013201218 Dátum vydania rozhodnutia: 07. 08. 2014 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2014:7013201218.2 Opravné uznesenie Krajský súd v Košiciach v právnej veci navrhovateľa W. K., bývajúceho v N., Q. I. Č.. X, proti odporcovi Sociálnej poisťovni, ústrediu, Bratislava, Ul. 29. augusta č. 8, o starobný dôchodok, takto r o z h o d o l : Výrok rozsudku Krajského súdu v Košiciach z 28.01.2014 č.k. 2Sd/58/2013-23 o p r a v u j e tak, že správne má znieť: „Podľa § 250q ods.2 O.s.p. z dôvodu uvedeného v § 250j ods.2 písm.a), b) O.s.p. s použitím § 250l ods.2 O.s.p. z r u š u j e rozhodnutie odporcu z 26.07.2013 č. XXX XXX XXXX X a v r a c i a ho odporcovi na ďalšie konanie. Náhradu trov konania účastníkom n e p r i z n á v a .“ o d ô v o d n e n i e : Krajský súd v Košiciach rozsudkom z 28.01.2014 č.k. 2Sd/58/2013-23 zrušil preskúmavané rozhodnutie odporcu z 26.07.2013 č. XXX XXX XXXX X a vrátil ho odporcovi na ďalšie konanie. Proti rozhodnutiu podal odporca odvolanie. Spis bol predložený odvolaciemu súdu, ktorý ho vrátil bez rozhodnutia o odvolaní Krajskému súdu v Košiciach s pokynom doplniť výrok rozsudku o ustanovenie, podľa ktorého bolo zrušené rozhodnutie správneho orgánu. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Vzhľadom na uvedené súd v zmysle pokynu Najvyššieho súdu SR vydal podľa § 164 prvá veta O.s.p. opravné uznesenie. Poučenie: Proti tomuto uzneseniu je prípustné odvolanie v lehote 15 dní odo dňa jeho doručenia na Najvyšší súd Slovenskej republiky v Bratislave, prostredníctvom Krajského súdu v Košiciach, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods.3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny, a čoho sa odvolateľ domáha.

